**Υπολογισμός του κέρδους μιας επιχείρησης**

(Κέρδη, έσοδα, συνολικό κόστος και μέσο συνολικό κόστος)

**Τα κέρδη** μιας επιχείρησης είναι ίσα με το σύνολο των εσόδων της επιχείρησης μείον το σύνολο του κόστους της. Δηλαδή:

Κέρδος = Έσοδα – Συνολικό Κόστος (1)

**Τα έσοδα** της επιχείρησης είναι ίσα με το γινόμενο της τιμής του προϊόντος που παράγει επί την ποσότητα που πουλάει. Δηλαδή:

Έσοδα= Τιμή Χ Ποσότητα (2)

**Το συνολικό κόστος παραγωγής** περιλαμβάνει τις αμοιβές των συντελεστών παραγωγής που χρησιμοποιούνται για την παραγωγή του προϊόντος. Για παράδειγμα:

|  |  |
| --- | --- |
| **Συντελεστής παραγωγής** | **Κόστος συντελεστή** |
| Εργασία: Το προσωπικό | Αμοιβές προσωπικού = Κόστος μισθοδοσίας |
| Κεφάλαιο: Τα κτίρια | Αμοιβές κτιρίων = Κόστος ενοικίων |
| Έδαφος: Τα οικόπεδα | Αμοιβές οικοπέδων = Κόστος ενοικίων |

**Το μέσο συνολικό κόστος** δείχνει πόσο κοστίζει η μια μονάδα του προϊόντος που παράγει η επιχείρηση (πχ πόσο κοστίζει η παραγωγή μίας μονάδας του αγαθού). Βρίσκεται με την απλή μέθοδο των τριών. **Παράδειγμα:** Έστω ότι μια επιχείρηση παράγει 200 κιλά προϊόντος και έχει συνολικό κόστος 2.440 ευρώ. Ποιο είναι το μέσο συνολικό κόστος;

|  |  |
| --- | --- |
| Τα 200 κιλά προϊόντος | Κοστίζουν 2.440 ευρώ. |
| Το 1 κιλό προϊόντος | Κοστίζει: Χ |

Αφού τα μεγέθη είναι ανάλογα, από τη μέθοδο των τριών έχουμε:

Εφαρμογή 1 (εύκολη)

Μια επιχείρηση παράγει 400 λίτρα ενός προϊόντος και τα πουλάει στην τιμή των 10 ευρώ/λίτρο. Για την παραγωγή του προϊόντος αυτού η επιχείρηση πλήρωσε 1.800 ευρώ για τη μισθοδοσία των υπαλλήλων της, 900 ευρώ για τα ενοίκια των εγκαταστάσεών της και 300 ευρώ για πρώτες ύλες και λοιπά έξοδα.

α) Ποια είναι τα έσοδα της επιχείρησης;

Έσοδα = Τιμή Χ Ποσότητα = 10 Χ 400= 4.000 ευρώ.

β) Ποιο είναι το συνολικό κόστος της επιχείρησης;

Συνολικό Κόστος = Αμοιβές συντελεστών παραγωγής = 1.800+900+300=3.000 ευρώ.

γ) Ποια είναι τα κέρδη της επιχείρησης

Κέρδη = Έσοδα – Συνολικό Κόστος = 4.000-3.000=1.000 ευρώ.

δ) Ποιο είναι το μέσο συνολικό κόστος της επιχείρησης;

Εφαρμογή 2 (πονηρή)

Μια επιχείρηση παράγει 200 κιλά ενός προϊόντος. Το μέσο συνολικό κόστος της επιχείρησης είναι 2,5 ευρώ. Αν η τιμή που πουλάει το προϊόν της η είναι ίση με 5 ευρώ, ποια είναι τα κέρδη της επιχείρησης;

Εφαρμογή 3 (πονηρή)

Μια επιχείρηση έχει 800 ευρώ κέρδη παράγοντας 100 κιλά ενός προϊόντος. Αν το μέσο συνολικό κόστος της επιχείρησης είναι 5,5 ευρώ, ποια είναι η τιμή του προϊόντος που πουλάει η επιχείρηση;